Ørjan Matre

**Ørjan Matre** (født 6. desember 1979 i Bergen) er en norsk komponist bosatt i Bergen.

Matre studerte komposisjon ved Norges musikkhøgskole i perioden 1999–2005. med bl.a. Bjørn Kruse, Olav Anton Thommessen, Lasse Thoresen og Henrik Hellstenius som komposisjonslærere. Han har skrevet verker for en rekke besetninger, fra kammermusikk til fullt symfoniorkester.

Matre ble i 2011 tildelt De unges Lindemanpris  og fikk Edvard-prisen for 2012 i klassen samtidsmusikk for klarinettkonserten *Inside Out - concerto for clarinet and orchestra* og var nominert i klassen komponist under Spellemannprisen 2012 for samme album. Han vant TONOs komponistpris under Spellemannprisen 2015 for *Ørjan Matre: PreSage & Violin Concerto* utgitt av Peter Herresthal og Stavanger Symfoniorkester. Han vant Spellemannprisen 2018 i klassen Tonos komponistpris for *Konsert for orkester* som ble utgitt av Oslo-Filharmonien. I tillegg vant Oslo-Filharmonien prisen i klassen samtid.

I sesongen 2006-2007 var han engasjert som huskomponist for Kristiansand Symfoniorkester. I konsertsesongen 2013-2014 var Matre også Oslo Filharmoniens profilkomponist. I perioden 2010-2012 var Matre en av Norsk musikkinformasjons to INTRO-komponister – et internasjonalt lanseringsprogram for unge norske komponister.

Matres verk har blitt fremført nasjonalt og internasjonalt på arenaer som ULTIMA Oslo Contemporary Music Festival, Nordiske Musikkdager, Sound Scotland, Warsaw Autumn, Wittener Tage für neue Kammermusik, BBC Promenade Concerts og Darmstadt Ferienkurse.

## Produksjon
### Verkliste (utvalg)
* *10 fanfarer for folk flest* (2017) 
* *Orphic songs* (2016)
* *"...but from those flames no light..." * (2015)
* *Tre slåtter (og en vuggesang) fra Torshov* (2014)
* *Violin Concerto* (2014)
* *Konsert for orkester* (2014)
* *preSage * (2013)
* *Terskelsanger * (2012)
* *Resurgence * (2011)
* *Inside Out * (2010)
* * "...but I must have said this before"* (2010)
* *Crossing patterns * (2009)
* *Händel Mixtapes * (2008)
* *Atem * (2007)
* *A leaf falls in loneliness* (2006). Urfremført av Tora Augestad, Rolf Borch og Tanja Orning under Ultimafestivalen 2006
* *Echo Imprints* (2006). Bestilt av Oslo Filharmoniske Orkester . Urfremført av OFO (dir. Halldis Rønning) 
* *Hunting Low and High* (2006) Urfremført av Forsvarets Musikkorps Vestlandet og Tormod Flaten
* *Four Miniatures for Orchestra* (2005). Matres bidrag på CD-en *Lights out* med kringkastingsorkesteret
* *Attempted birdhouse 2.1* (2003). Urfremført av Bergen Filharmoniske Orkester som vinner av orkesterets konkurranse for unge komponister 
* *[[Klang(!)]]* (2002). Bestilt av Jaren Hormusikkforening. Pliktnummer i Norgesmesterskapet for brassband i 2005.

### Diskografi
Utgivelser der Ørjan Matre medvirker som komponist:

*Oslo Kammerkor, *Veneliti* (2019)
*Uranienborg Vokalensemble, *Himmelrand* (2016)
* Stavanger Symfoniorkester, Rolf Gupta,Peter Herresthal, *Henrik Hellstenius – Ørjan Matre* (2015)
* Ensemble Ernst, * ...But.. *. (2015)
* Sverre Riise, *Snarks in the kitchen* (2015)
* Det Norske Solistkor, *Rós - Songs of Christmas* (2013)
* Ila Brass Band, *Klang* (2012)
* Rolf Borch, *Inside Out * (2012)
* Twitter Machine, *Crossing Patterns* (2011)
* Kristian Lindberg, *The Blank Spaces* (2010)
* Kringkastingsorkesteret, Rolf Gupta, *Lights Out* (2006)

## Priser og nominasjoner

## Referanser


## Eksterne lenker
* Ørjan Matres hjemmeside
* Verkliste fra NB Noter